Election Results 2019: हरियाणा, महाराष्ट्र विधानसभा और उपचुनाव के नतीजों की पूरी डिटेल  
जनता ने स्थानीय मुद्दों पर दिया वोट
हरियाणा में जाटों की नाराजगी पड़ी भारी
उपचुनाव में सपा को फायदा
केंद्र में मोदी सरकार बनने के बाद पहली बार दो राज्यों में विधानसभा चुनाव हुए.  महाराष्ट्र और हरियाणा में आए चुनाव परिणाम अब सबके सामने हैं. इसके साथ ही अन्य राज्यों में हुए उपचुनाव के नतीजे भी साफ हैं. महाराष्ट्र में जहां बीजेपी-शिवसेना को बहुमत हासिल हुआ है वहीं हरियाणा में बीजेपी ने जहां 75 पार का नारा दिया था उसे जनता ने झटका देते हुए 90 में से 40 सीटें दिलाई हैं जो पिछली बार की तुलना में 7 कम हैं. हरियाणा में बीजेपी सबसे बड़ा दल है. कल पूरे दिन लगातार ये सवाल उठता रहा कि हरियाणा में अब क्या बीजेपी निर्दलीय के सहारे सत्ता में आएगी या उसे जेजेपी का समर्थन हासिल होगा. लेकिन अब सूत्रों के हवाले से ख़बर है कि 6 निर्दलीय विधायक बीजेपी को समर्थन देने को तैयार हैं. अगर ये समर्थन बीजेपी को हासिल हो जाता है तो सरकार बनाने के लिए जेजेपी के समर्थन की ज़रूरत नहीं होगी. 

Maharashtra Election Results,   Haryana Election Results